Laerskool Charlo hou karnaval | News24
LAST UPDATED: 2019-04-18, 19:33
Laerskool Charlo hou karnaval
DIE Laerskool Charlo maak weer reg vir hul jaarlikse sewes-rugbytoernooi en karnaval op 12 en 13 April.
Die toernooi lok al vir die afgelope 25 jaar deelnemers van 16 skole van PE en omgewing. Groot borge soos Pam Golding, Makro, Romans Pizza (Walmer), Badge Guy, MJM Engireering, Zurcher’s, Build it, asook M3R Holdings het weereens hulle harte en beursies groot oopgemaak om die toernooi te ondersteun.
Vrydagaand sal daar al die gewone kos-stalletjies wees asook “tag” rugby deur Future Kings.
Inwoners is welkom om ’n draai te kom maak en aandete by een van die vele stalle-tjies te kom koop. Die skool werk op ’n kaar-tjiestelsel. Kaartjies word gekoop en dan ge-ruil vir kos by die onderskeie tente.
Soos verlede jaar sal daar weer ’n tent wees met vermaak vir die Pre-Primêre leerders. Dit blyk elke jaar ’n groot sukses te wees.
Saterdagoggend vroeg begin die sewesrugby- en netbalwedstryde. Groot opwinding heers wanneer die ouers en maats hulle skole aanmoedig.
Ander vermaak die Saterdagoggend is onder meer ’n karate-vertoning, Tania Tait-dansers, Defying Gravity-dansers en Monkeynastix. Springkastele en ’n wit-olifanttafel is ook deel van die dag se aktiwiteite. Die Laerskool Charlo nooi almal uit om die skool oor die naweek te besoek en te deel in die opwinding.